1985. aasta valges raamatus siseturu väljakujundamise kohta anti soovitusi, kuidas tagada teenuste osutamise vabadus, ning kavandati ühise transpordipoliitika suuniseid. 1985. aasta novembris võttis nõukogu vastu kolm olulist põhisuunist: luua vabaturg (kvantitatiivsete piiranguteta) hiljemalt 1992. aastaks, suurendada kahepoolseid ja ühenduse kvoote ning kõrvaldada konkurentsimoonutused. Samuti võttis nõukogu vastu tööprogrammi, milles määrati kindlaks 31. detsembriks 1992 saavutatavad eesmärgid kõikide transpordiliikide kohta (maismaa-, mere- ja õhutransport). See hõlmas ühenduse huvidele vastavate transpordi infrastruktuuride arendamist, piirikontrollide ja formaalsuste lihtsustamist ning ohutuse parandamist.